05/05/2015 | Administración LocalMunicipal
Carral
Aprobación definitiva do orzamento xeral do Concello para 2015

Logo de formarse por esta Alcaldía o proxecto de orzamento xeral do Concello para o ano 2015, que contén os documentos esixidos polo artigo 168.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais (TRLRFL), cunha consignación total de crédito para gastos por importe de 3.514.824,25 euros, e unha previsión total de ingresos por importe de 4.748.972,26 euros. Logo de ver o informe económico-financeiro emitido o 10 de marzo de 2015 por esta Alcaldía en relación a tal proxecto de orzamento, así coma senllos informes da Interventora do Concello, do 13 de marzo de 2015, de avaliación do cumprimento do obxectivo de estabilidade orzamentaria (no que se indica que se cumpre tal obxectivo de estabilidade orzamentaria, de acordo co artigo 16.2 do Real Decreto 1463/2007, do 2 de novembro, polo que se aproba o regulamento de desenvolvemento da Lei 18/2001, do 12 de decembro, de Estabilidade Orzamentaria, na súa aplicación ás entidades locais), da regra de gasto (no que se indica que se cumpre o obxectivo da regra de gasto, de acordo co artigo 12 da Lei Orgánica 2/2012, do 27 de abril, de Estabilidade Orzamentaria e Sustentabilidade Financeira) e do 12 de marzo de 2015 sobre a globalidade do proxecto de orzamento. Logo de someterse o expediente do proxecto de orzamento á mesa de negociación realizada o 17 de marzo de 2015. Logo de adoptarse na sesión plenaria realizada o 26 de marzo de 2015 o acordo de aprobación inicial do expediente do orzamento xeral do Concello de Carral para o ano 2015, e do catálogo de persoal funcionario e laboral que se achegou xunto coa proposta de orzamento. Logo de someter o expediente a exposición pública (en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais (TRLRFL en adiante), previo anuncio publicado no Boletín Oficial da Provincia da Coruña nº 63, do 7 de abril de 2015), mediante anuncio inserido no taboleiro de edictos do Concello ese mesmo 7 de abril, polo prazo de quince días, durante os cales os/as interesados/as segundo o artigo 170.1 TRLRFL puideron examinalo, e logo de ver que, de acordo co informe emitido o 27 de abril de 2015 pola auxiliar do rexistro xeral do Concello, non foi presentada no devandito rexistro xeral reclamación ningunha no citado prazo. En cumprimento do establecido no artigo 169.1 in fine TRLRFL, que establece que “El presupuesto se considerará definitivamente aprobado si durante el citado plazo no se hubiesen presentado reclamaciones” e, en uso das atribucións que me confere o artigo 21.1. a), f), r) e s) LRBRL, o 27 de abril de 2015 ditei o decreto 134/2015, polo que resolvín: 1.-Entender elevado a definitivo o devandito acordo plenario de aprobación inicial do orzamento xeral do Concello de Carral para o ano 2015 cunha consignación total de crédito para gastos por importe de 3.514.824,25 euros, e unha previsión total de ingresos por importe de 4.748.972,26 euros.2.- Entender tamén elevado a definitivo o devandito acordo plenario de aprobación inicial do o plantel ou catálogo de persoal funcionario e laboral que se achegou xunto coa proposta de orzamento, segundo o establecido no artigo 126.1 do Real Decreto Lexislativo 781/1986, de 18 de abril, polo que se aproba o Texto Refundido de disposicións legais vixentes en materia de réxime local.3.- Inserir o orzamento xeral definitivamente aprobado, resumido por capítulos, no Boletín Oficial da Provincia da Coruña (xunto co plantel ou cadro de persoal desta Corporación, en cumprimento do artigo 127 do Real Decreto 781/1986, do 18 de abril, e coa indicación de que se mantén o acordo de delegación polo Pleno na Xunta de Goberno Local das súas atribucións en materia de contratación, a través da base 25.1ª.12 das de execución do orzamento) e remitir unha copia del á Administración Xeral do Estado e outra á Xunta de Galicia, simultaneamente ao envío ao Boletín Oficial da Provincia da Coruña.4.- O orzamento entrará en vigor logo de publicarse na forma prevista. Segundo o artigo 170.2 TRLRFL “Contra la aprobación definitiva del presupuesto podrá interponerse directamente recurso contencioso-administrativo, en la forma y plazos que establecen las normas de dicha jurisdicción.” Logo de quedar, deste xeito, definitivamente aprobados o Orzamento Xeral do Concello para o exercicio de 2015 e o plantel ou cadro de persoal para o devandito exercicio, en cumprimento do que dispón o artigo 169.3 TRLRFL, faise público que os estados que se integran no Orzamento Xeral, tanto en gastos como en ingresos, a nivel de capítulos, ascenden aos importes que a continuación se expresan: Forma parte do referido orzamento o plantel ou cadro de persoal desta Corporación cuxos datos básicos, en cumprimento do preceptuado no artigo 127 do Real Decreto 781/1986, do 18 de abril, se reproduce a continuación: O persoal laboral temporal poderá variar ao longo do exercicio 2015, como consecuencia de subvencións. A dispoñibilidade dos créditos queda condicionada á efectiva concesión da subvención. Asemade, en cumprimento do establecido no artigo 51.2 do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, faise público que o Pleno mantén a delegación na Xunta de Goberno Local, ademais das que xa tiña delegadas durante o presente mandato corporativo, das súas atribucións en materia de contratación (Base das de execución do orzamento xeral do Concello para 2015, nº 25.1º.12:“Contratos atribuídos ao Pleno por lei, por delegación de competencias do pleno na xunta de goberno local”) Como xa se indicou, segundo o artigo 171.1 TRLRFL “Contra la aprobación definitiva del presupuesto podrá interponerse directamente recurso contencioso-administrativo, en la forma y plazos que establecen las normas de dicha jurisdicción.” Carral, 27 de abril de 2015 O ALCALDE Jose Luis Fernández Mouriño